Hinabang para han mga nabagyohan ha Hernani nagpapadayon tubtub yana
Sugad hit panahon nga ha iya kamauran, may ada man paghuraw. Amo man liwat an unos han kinabuhi han tawo may pagkawara. Hinay-hinay nga nabalik o binabalik han katawhan han Hernani an normal nga kahimtang o an mga nahiaraan nga mga buruhaton. Perwisyo nga masisiring an dara ni Yolanda han pipira nga bungto han probinsya. Han Sinirangan Samar lakip an bungto han Hernani ha pagkayana temporaryo nga nagpupuyo an pipira nga mga pamilya ha mga tent, tinatawag ini nga “tent city”. Sugad man an iba nagtikang na bumalhinha mga bunkhouses puwera la han iba nga barangay nga may lain nga isyu mahitungod han istraktura o kahimtang hine nga mga bunkhouses. Binalik na an pangisda nga usa nga pakabuhi han mga residente pagkatapos han pira kaadlaw nga waray hunong nga uuran.
Enero sais, dos mil katorse nagtikang an eskwela ha elementarya ngan sekondarya. Dara hit kapursigido hine nga mga kabataan nga magaram ngan panalimbasog han mga maestro ug maistra nga matagan hin maupay nga pagaradman an mga kabataan diri nakakabalaong. An kawaray classrooms labi na han iba nga barangay nga dako an perwesyo han bagyo Yolanda.
An mga opsiyalis han bungto in padayon nga naniningkamot matagan hin bulig ngan suporta an molopyo han Hernani kabulig an mga Government and Non-Government Organization ma ha international ngan national man. Pinaagi han bulig han MSF (Medicines Sans Frontiers) pati gihapon han Cash for Work, napadali an paglimpyo ngan pagkumpuni han Rural Health Unit. Kun aton mahihinumduman, pagkatapos han bagyo ha municipyo la anay temporaryo nagha- hatag hin Health Services an aton waray mga pagkabutlaw nga mga health workers labi nagud an mga nurses nga nagtratrabaho ha ilarum han sinisiring nga RN Heals – usa nga programa han Department of Health kaupod an pipira nga mga volunteers.
An bungto han Hernani in padayon pa nga nakakakarawat hin mga reliefs tikang han magkadurudilain nga mga organisasyon. Pinaagi hine, natatagamtaman han mga tawo an ira mga panginginahanglan ngan nakakabulig gud para makapagtikang pagpapadayon ngan pagtindog han ira tagsa-tagsa nga panginabuhi. Ine nga krisis nga nahihinabo, nakapagpabag- o diri la han pisikal nga hitsura han bungto kundi nakapagpabag- o liwat han ispiritwal nga aspeto nga kinabuhi han tawo. Makasusubo gud an nahitabo hadto nga adlaw Nobyembre otso tuig dos mil trese. Diri la puruy-anan an nawara kundi lakip an kinabuhi igin-anod han kasina
ngan kaisog ni Yolanda.
war_Latn war_Latn war_Latn war_Latn war_Latn war_Latn